37.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 324 της 8/22 Αυγ. 1995 (ΦΕΚ Α΄ 175) Ίδρυση Β΄, Γ΄ και Δ΄ Λιμενικών Τμημάτων στο Κεντρικό Λιμεναρχείο Ραφήνας καθορισμός της τοπικής και καθ΄ ύλην αρμοδιότητάς τους και τροποποίηση των περιφερειών δικαιοδοσίας των Κεντρικών Λιμεναρχείων Ραφήνας και Χαλκίδας. Έχουμε υπόψη: (1)Τις διατάξεις: (α)Του άρθρ. 13 παρ. 1 του Νόμ. 672/77 «Περί τροποποιήσεως και συμπληρώσεως του Ν.Δ. 530/70 «περί Λιμενοφυλάκων και ετέρων τινών διατάξεων» (Α΄ 235). (β)Του άρθρ. 140 του Ν.Δ. 187/73 «Περί κώδικος Δημοσίου Ναυτικού Δικαίου» (Α΄ 261). (γ)Του άρθρ. 29Α του Νόμ. 1558/85 (Α΄ 137) όπως προστέθηκε με το άρθρ. 27 του Νόμ. 2081/92 (Α΄ 154) και το γεγονός ότι από τις διατάξεις αυτού του δ/τος προκαλείται εφάπαξ δαπάνη σε βάρος του Κρατικού Προϋπολογισμού πέντε εκατομμυρίων (5.000.000) δραχμ. περίπου που θα καλυφθεί από τις πιστώσεις των κωδικαρίθμων 41/110/1711, 41/110/1713 και 41/110/1729 του εγκεκριμένου προϋπολογισμού του ΥΕΝ έτους 1995. Οι ετήσιες λειτουργικές δαπάνες ανέρχονται στα επτά εκατομμύρια (7.000.000) δραχμ. περίπου για το καθένα από τα επόμενα οικονομικά έτη και καλύπτονται από τις πιστώσεις των κωδικαρίθμων 41/110/0813, 41/110/0831, 41/110/0824, 41/110/ 0832 και 41/110/0849 ενώ για το έτος 1995 στα δύο εκατομμύρια τριακόσιες χιλιάδες (2.300.000) δραχμ. περίπου που καλύπτονται από τις πιστώσεις των προαναφερθέντων κωδικαρίθμων του εγκεκριμένου προϋπολογισμού ΥΕΝ έτους 1995. (Μετά τη σελ. 82,14(α) Σελ. 82,15 Τεύχος 1368 Σελ. 105 Περιφέρειες Λιμενικών Αρχών 20.Β.β.36-37 (δ)Του άρθρ. 19 παρ. 2 του Νόμ. 1735/87 (Α΄ 195) «Προσλήψεις στο δημόσιο τομέα, κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις». (2)Την με αριθ. 4128/6/95/12.4.1995 πρόταση του Αρχηγού του Λιμενικού σώματος «Ίδρυση Β΄, Γ΄ και Δ΄ Λιμενικών Τμημάτων στο Κεντρικό Λιμεναρχείο Ραφήνας καθορισμός τοπικής και καθ΄ ύλην αρμοδιότητάς τους και τροποποίηση των περιφερειών δικαιοδοσίας των Κεντρικών Λιμεναρχείων Ραφήνας και Χαλκίδας». (3)Την 430/1995 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης και Εμπορικής Ναυτιλίας, αποφασίζουμε: Άρθρ..1.-Ιδρύονται στην περιφέρεια δικαιοδοσίας του Κεντρικού Λιμεναρχείου Ραφήνας Β΄, Γ΄ και Δ΄ Λιμενικά Τμήματα. Έδρα του Β΄ Λιμενικού Τμήματος ορίζεται ο Λιμένας Αρτέμιδας (Λούτσας) Αττικής και περιφέρεια δικαιοδοσίας του η περιοχή από τον όρμο Βραυρώνας )μη συμπεριλαμβανομένου) μέχρι την άκρα Βελάνι (Κοκκινονήσια). Έδρα του Γ΄ Λιμενικού Τμήματος ορίζεται ο Λιμένας Νέας Μάκρης Αττικής και περιφέρεια δικαιοδοσίας του η περιοχή από την άκρα Αγ. Ανδρέας μέχρι την άκρα Μαραθώνα. Έδρα του Δ΄ Λιμενικού Τμήματος ορίζεται η Αγία Μαρίνα Αττικής και περιφέρεια δικαιοδοσίας του η περιοχή από την άκρα Μαραθώνα μέχρι το Σέσι Γραμματικού  (συμπεριλαμβανόμενο). Άρθρ.2.-1.Η καθ΄ ύλην αρμοδιότητα των Λιμενικών Τμημάτων που ιδρύονται με το Δ/γμα αυτό περιλαμβάνει: (α)Όλες τις αρμοδιότητες δικαστικής και διοικητικής αστυνόμευσης, που προβλέπονται από τις κείμενες διατάξεις, για τον Προϊστάμενο Λιμεναρχείου, περιλαμβανομένων  και των αρμοδιοτήτων που προβλέπονται από τα άρθρ. 40, 41, 42, 43, 88 και 89 του Ν.Δ. 187/1973 «Περί κώδικος Δημοσίου Ναυτικού Δικαίου» (Α΄ 261). Εξαιρούνται όλες οι διοικητικές πράξεις επιβολής προστίμου που εκδίδονται από τον Κεντρικό Λιμενάρχη Ραφήνας. (β)Την τήρηση λεμβολογίου και έκδοση αδειών αλιείας. (γ)Την έκδοση και ανανέωση ναυτολογίων, την ενέργεια μεταβολών σε αυτά και τη θεώρησή τους κατά τον απόπλου ή κατάπλου των πλοίων. Σελ. 82,16 Τεύχος 1368 Σελ. 106 2.Οι Διοικητές των Λιμενικών Τμημάτων αλληλογραφούν με τις αρχές του Κράτους και ιδιώτες για θέματα της αρμοδιότητάς τους ως Προϊστάμενοι Λιμεναρχείου. 3.Από την κατά την προηγούμενη παράγραφο αλληλογραφία εξαιρούνται τα έγγραφα που αφορούν θέματα γενικής φύσεως, η σύνταξη και η αποστολή των οποίων ενεργείται μέσω της Υπηρεσίας του Κεντρικού Λιμεναρχείου Ραφήνας. Άρθρ.3.-1.(Αντικαθίσταται το στοιχ. κ΄ παρ. 2 του άρθρ. 1 Π.Δ. 215/73, ΦΕΚ Α΄ 65, ανωτ. αριθ.2). 2.(Αντικαθίσταται το στοιχ. λ΄ παρ. 2 άρθρ. 1 Π.Δ. 215/73, ΦΕΚ Α΄65, ανωτ. αριθ. 2). 